คือหนูมีปัญหาให้เครียดบ่อยค่ะ ทุกครั้งเวลาร้องให้หนูจะชอบทำร้ายตัวเอง โดยการหยิกขาบ้าง เอาเล็บจิกบ้าง เอาเล็บขูดขาตัวเองบ้าง บางวันอยู่ๆก็ซึมไปเลยค่ะ ไม่อยากออกจากบ้านไม่อยากเจอใคร อยากนอนอยู่เฉยๆ บางครั้งหิวข้าวนะค่ะ แต่ไม่อยากกิน กินแล้วไม่อร่อย มีวิธีไหนที่พอช่วยให้หนูไม่ทำอย่างนี้ได้บ้างคะ
สวัสดีค่ะ จากอาการที่เล่ามาข้างต้น อาจเป็นไปได้ว่าผู้ป่วยเริ่มมีภาวะซึมเศร้า และไม่สามารถหาที่ระบายออก หรือหาทางแก้ปัญหาได้ จึงลงกับตัวเองค่ะ เบื้องต้นขออนุญาตแนะนำแบบนี้นะคะ ให้หาจุดแข็งของตนเองค่ะ คนเรามักมีความสามารถเฉพาะตัวเสมอ ไม่มีใครที่เกิดมาแล้วไม่มีค่า คนไข้ต้องท่องกับตัวเองไว้นะคะว่าเรามีค่าต่อมาพยายามออกสู่สังคมด้วยจุดแข็งของเรา ถ้าคนไข้อยากหาย ต้องกล้าเผชิญกับสังคมค่ะ ถ้าไม่รู้ว่าจะหันไปหาใคร เดินเข้าโรงพยาบาลเลยค่ะ พบคุณจิตแพทย์ได้ค่ะ เพราะจะสามารถให้คำแนะนำในการใช้ชีวิต รวมถึงแนวคิดเพื่อให้เรารับมือกับปัญหา สำหรับบางคนก็อาจพิจารณาให้ยาเพิ่มเพื่อช่วยผ่อนคลายค่ะลองเริ่มดูนะคะ เป็นกำลังใจให้ค่ะ